ai4bharat/Pralekha huggingface dataset:
بجلی کی وزارت
کے عبوری منافع کی ادائیگی کی
بجلی کی وزارت کے تحت عوامی شعبہ کی ایک نورتن مرکزی کمپنی اور ملک میں بجلی کے شعبہ کی معروف غیر بینکاری مالیاتی کمپنی پاور فائرنینس کارپوریشن نے 31مارچ،2021کو ختم مالی سال 21-2020کےلئے بھارتی حکومت کو کمپنی میں اس کے 1478291778 ایکویٹی شیئر  کی بنیاد پر 1182.63کروڑ روپے کے عبوری منافع کی ادائیگی کی ہے۔
پی ایف سی کے چیئرمین کم منیجنگ ڈائریکٹر رویندر سنگھ ڈھلوں،بجلی اور نئی اور قابل تجدید توانائی کے وزیر مملکت  اور مہارت کی ترقی اور صنعتوں کے وزیر مملکت مسٹر آر کے سنگھ کو 1182.63کروڑ روپے کے عبوری منافع کا آر ٹی جی ایس کے ذریعہ کی گئی منتقلی کا دستاویز سونپتے ہوئے
پی ایف سی کے چیئرمین کم منیجنگ ڈائریکٹر رویندر سنگھ ڈھلوں نے بجلی سکریٹری جناب آلوک کمار،وزارت کے اڈیشنل سکریٹری اور بھارتی حکومت کے خزانہ کے مشیر جناب آشیش اپادھیائے ،پی ایف سی کے کمرشیل محکمے کے ڈائریکٹر جناب پی کے سنگھ اور پی ایف سی کی محکمہ خزانہ کی ڈائریکٹر پرمندر چوپڑا کی موجودگی میں بجلی اور نئی اور قابل تجدید توانائی کے وزیر مملکت  اور مہارت کی ترقی اور صنعتوں کے وزیر مملکت جناب آر کے سنگھ کو عبوری منافع کا آر ٹی جی ایس کے ذریعہ کی گئی منتقلی کا دستاویز سونپا۔
پی ایف سی کے بورڈ آف ڈائریکٹر کی 12مارچ 2021کو منعقد میٹنگ میں مالی سال 21-2020کےلئے بھارتی حکومت کو کمپنی میں اس کے شیئروں کے حساب سے دس روپے کی درج قیمت والے شیئروں پر آٹھ روپے فی شیئر کی شرح سے منافع دئے جانے کا فیصلہ کیا گیا تھا۔
بھارتی چناؤ کمیشن
الیکشن کمیشن آف انڈیاواجب ریگولیٹری تعمیل کو یقینی بنانے کے لئے رجسٹرڈ غیر تسلیم شدہ سیاسی پارٹیوںکی ترغیب جاری رکھے گا
111سے زیادہ رجسٹرڈ غیر تسلیم شدہ سیاسی پارٹیاں فہرست سےہٹا دی گئیں اورسمبل آرڈر کے تحت فوائد واپس لے لیے گئے
نئی دہلی،21جون؍2022
ہندوستان کے انتخابی کمیشن نےمورخہ 25مئی 2022ء کو ایک حکم نامہ جاری کیا تھا، تاکہ الیکشن کمشنر جناب انوپ چندر پانڈے کے ساتھ اعلیٰ انتخابی کمشنر جناب راجیو کمار کی قیادت میں ہوئی کمیشن کی میٹنگ کے بعد واجب تعمیل کو یقینی بنانے کےلئے رجسٹرڈ غیر تسلیم شدہ سیاسی پارٹیوںکو ترغیب دی جاسکے۔مذکورہ حکم نامے میں اعلیٰ انتخابی افسران کو ہدایت کی گئی تھی کہ وہ آر پی ایکٹ 1951کی موجودہ دفعات اے اور29سی کے لئے آر یو پی پی کے ذریعے واجب تعمیل کو لاگو کرنے کے لئے کارروائی شروع کریں۔
25مئی 2022ء کو87 غیرموجودآر یو پی پی کو حذب کرنے کے فیصلے کی پیروی کے طوپر، موجودہ مشق کے دوسرے مرحلے میں کمیشن نے آج کو رجسٹر سے 111اضافی آر یو پی پی کو حذب کرنے کا فیصلہ کیا۔ یہ 111آر یوپی پی، جن کے رابطے کا پتہ دفعہ29اے  کے تحت رجسٹریشن کی ضرورت قانونی طورپر درکار تھی۔ پتہ میں کسی بھی تبدیلی کے لئے دفعہ 29اے کے تحت الیکشن کمیشن آف انڈیاکو مطلع کرنے کی ضرورت تھی، جس کی انہوں نے تعمیل نہیں کی۔سی ای او نے اطلاع دی ہے کہ ان آر یو پی پی یا تو تصدیق پر غیر موجود پائے گئے ہیں یا کمیشن کے مورخہ25 مئی 2022ء کے حکم کی تعمیل میں ان کی طر ف جاری کردہ خطوط محکمہ ڈاک کے ذریعے بغیر ڈیلیوری کے واپس آگئے ہیں۔کمیشن نے مزید فیصلہ لیا کہ کوئی بھی فریق اس سے ناراض ہوں،اس آرڈر کے جاری ہونے کے 30 دنوں کے اندر متعلقہ چیف الیکٹورل آفیسر؍چیف الیکشن کمیشن سے رجوع کرسکتا ہے، اس کے ساتھ موجود ہونے کے تمام شواہد، دیگر قانونی اور ریگولیٹری بشمول سالانہ آڈٹ شدہ کھاتوں، خدمات سے متعلق رپورٹ، اخراجات سے متعلق رپورٹ، عہدیدار وں کی جدید کاری نیز مالیاتی لین دین کے لئےمجازدستخط کنندگان سمیت عہدیداروں کی اپڈیشنکے لئے ۔ ایسے آر یو پی پی کی الگ الگ فہرست متعلقہ سی ای او اور سی بھی ڈی ٹی کو موجودہ قانونی فریم ورک کے تحت مطلوبہ کارروائی کے لئے بھیجی جائے گی۔
اس کے علاوہ سنگین مالی بے ضابطگی میں ملوث تین آر یو پی پی کے خلاف ضروری قانونی اور فوجداری کارروائی کےلئے ریوینو کے محکمے کو بھی ایک حوالہ بھیجا گیا ہے۔مالی سال 18-2017، 19-2018 اور20-2019میں عطیے کی رپورٹوں کی عدم عوالگی کے لئے 1897، 2202 اور 2351 آر یو پی پی کی ایک فہرست سنگین مالی بے ضابطگی میں ملوث تھی۔ اس فہرست کی آر پی ایکٹ 1951کے مطابق تمام نتیجے پر مبنی کارروائی کے لئے مشترک کیا گیا ہے اور اس میں آئی ٹی ایکٹ 1961کی موجودہ شقیں پڑھی جائیں۔66آر یو پی پی کی فہرست ، جس کا ذکر قانون کی دفعہ 29 سی کے تحت طے کیا گیا ہے، عطیے کی رپورٹیں داخل کئے بغیر مقابلہ آرائی کاانکم ٹیکس کا دعویٰ کیاگیا ہے۔
یہ مشق 25 مئی 2022ء کو شروع ہوئی تھی، جو جاری رہے گی اور اسے بعد میں بتدریج اپنایا جائے گا۔
سماجی انصاف اور تفویض اختیارات کی وزارت
گٹروں اور سیپٹک ٹینکوں کی دستی صفائی کی وجہ سے اموات
سماجی انصاف وتفویض و اختیارات کے وزیر مملکت جناب رام داس اٹھاولے نے آج راجیہ سبھا میں ایک تحریری جواب میں بتایا کہ
حکومت گٹروں اور سیپٹک ٹینکوں کی خطرناک صفائی اور "دستی صفائی کرنے والوں کے طور پر ملازمت کی ممانعت اور ان کی بحالی کا ضابطہ، 2013" کے تحت مقرر کردہ حفاظتی احتیاطی تدابیر کی عدم پابندی کی وجہ سے ہونے والی اموات کا سنجیدگی سے نوٹس لیتی ہے۔
صفائی کے کارکنوں کی تربیت اور انہیں مناسب طریقے سے سازوسامان سے لیس کرنے کے لیے کئی اقدامات کیے گئے ہیں، جس کی وجہ سے حادثاتی اموات کی تعداد سال 2019 میں  سے کم ہو کر 2021 میں  رہ گئی ہے۔
مکانات اور شہری امور کی وزارت نے، پینے کے پانی اور صفائی ستھرائی کے محکمے کی مشاورت سے میکانکی صفائی ستھرائی ایکو نظام کے لیے ایک قومی پالیسی وضع کی ہے جس میں دیگر چیزوں کے ساتھ ساتھ مندرجہ ذیل چیزوں کا تصور کیا گیا ہے:
- ہر ضلع میں ذمہ دار سینی ٹیشن اتھارٹی کی تقرری
- ہر میونسپلٹی میں سینی ٹیشن ریسپانس یونٹ  کا قیام۔
- منظم طریقے سے صفائی کے لیے ضروری آلات، مشینوں اور گاڑیوں سے ایس آر یو کو لیس کرنا۔
- میکانکی صفائی کے لیے پیشہ ورانہ تربیت یافتہ افرادی قوت۔
- گٹروں اور سیپٹک ٹینکوں میں رکاوٹ سے متعلق شکایات موصول کرنے کے لیے 24 گھنٹے ہیلپ لائن۔
- سیپٹک ٹینکوں سے کیچڑ کو نکالنے، نقل و حمل اور اس کی صفائی ستھرائی کے لیے سہولیات کا قیام۔
- میونسپلٹیوں اور ٹھیکیداروں کے عملے کو گٹروں/سیپٹک ٹینکوں کی میکانکی صفائی کی تربیت۔
۔۔۔۔۔۔۔۔ ۔ ۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔ ۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔

U.No. 2722
(Visitor Counter : 103
وزیراعظم کا دفتر
لمبنی، نیپال میں بدھ جینتی تقریبات
وزیر اعظم جناب نریندر مودی نے لمبنی ، نیپال میں انٹر نیشنل کنونشن سنٹر اور میڈیٹیشن ہال میں 2566 ویں بدھ جینتی تقریبات میں شرکت کی۔ ان کے ہمراہ نیپال کے وزیر اعظم عزت مآب شیر بہادر دیوبا اور ان کی اہلیہ ڈاکٹر آرزورانا دیوبا بھی تھیں۔
نیپال کے ثقافت ، سیاحت اور شہری ہوابازی کے وزیر جناب پریم بہادر آلے، جو لمبنی ڈیولپمنٹ ٹرسٹ کے چیئرمین ہیں، لمبنی کے وزیر اعلیٰ جناب کُل پرساد کے سی،وائس چیئرمین آف ایل ڈی ٹی، عزت مآب میتیا شاکیہ پتا اور حکومت نیپال کے متعدد وزراء اور دیگر اکابرین اس موقع پر موجود تھے۔
دونوں وزراء اعظم نے ڈھائی ہزار کے قریب حاضرین کو خطاب کیا۔ وہاں موجود لوگوں میں بھکشو، بدھسٹ اسکالر اور بین الاقوامی شرکاء شامل تھے۔
وزارات ثقافت
جناب جی کشن ریڈی کل حیدرآباد میں ’بھارت میں عجائب گھروں کی ایک نئی تصویر‘ پیش کرنے کے موضوع پر پہلے عالمی اجلاس کا افتتاح کریں گے
’’پچھلے 7 سالوں کے دوران نئے عجائب گھروں کی تعمیر پر توجہ مرکوز کی گئی ہے جس میں پرکشش نمائشوں اور مواد کو شامل کئے جانے کے ساتھ ، ڈیجیٹل، آگمینٹڈ ریئلٹی اور ورچوئل رئیلٹی جیسی جدید ٹیکنالوجیز کا فائدہ اٹھایا گیا ہے، ہم نے موجودہ عجائب گھروں کو اپ گریڈ کرنے میں بھی قابل لحاظ سرمایہ کاری کی ہے تاکہ وہ نئی نسل کے لیے بھی مسلسل اہمیت کے حامل رہیں‘‘: جناب جی کشن ریڈی
بھارتی حکومت کی ثقافت کی وزارت، 15تا16 فروری 2022 کو حیدرآباد میں ’ہندوستان میں عجائب گھروں کی ایک نئی تصویر‘پیش کرنے کے موضوع پر اپنی نوعیت کی پہلی 2 روزہ عالمی اجلاس کا انعقاد کر رہی ہے۔ اس سربراہ اجلاس کا افتتاح بھارتی حکومت کےثقافت، سیاحت اور شمال مشرقی علاقے کی ترقی کے وزیرجناب جی کشن ریڈی کریں گےجس میں بھارت ، آسٹریلیا، فرانس، اٹلی، سنگاپور، متحدہ عرب امارات، برطانیہ جیسے ممالک اُس عالمی سربراہ اجلاس کا حصہ ہوں گے جو دو دنوں تک آن لائن منعقد ہوگی اور عوام اس میں کھلے طور پر حصہ لے سکتے ہیں ۔مذکورہ تقریب میں شرکت کے لیے تقریباً 2,300 افراد پہلے ہی اپنا اندراج کرا چکے ہیں۔
یہ سربراہ اجلاس آزادی کا امرت مہوتسو کےتحت منعقد کیا جا رہا ہے، جو بھارت کی آزادی کی 75 ویں سالگرہ اور اس کے لوگوں کی شاندار تاریخ، ثقافت اور حصولیابیوں کو منانے کے لیے ایک اہم پروگرام ہے۔
یہ عالمی سربراہ اجلاس بہترین طریقوں اور حکمت عملیوں پر تبادلہ خیال کرنے کے لیے بھارت اور دنیا بھر سے میوزیم کی ترقی اوربندوبست کے شعبے میں سرکردہ روشن خیال افراد،متعلقہ ماہرین اور پریکٹیشنرز کو اکٹھا کرے گا۔ میوزیم کے 25 سے زیادہ ماہرین اور عجائب گھر کے ماہرین عجائب گھروں کی ایک نئی تصویر پیش کرنے کے تعلق سے ترجیحات اورطور طریقوں پر غور کریں گے۔ اس علم کے تبادلے کے نتیجے میں نئے عجائب گھروں کی ترقی کے لیے ایک خاکہ تیار کرنا، تجدید کے فریم ورک کو اپنانا اور بھارت میں موجودہ عجائب گھروں کااحیا ء شامل ہوگا۔
سربراہ اجلاس کے بارے میں اظہار خیال کرتے ہوئے، جناب جی کشن ریڈی نے کہا،’’ انسانی تہذیب کے آغاز سے بھارت ایک عظیم ثقافتی ورثے کی سرزمین ہے ۔اب جبکہ ہم آزادی کا امرت مہوتسو منارہے ہیں، ہمیں نئے سرے سےاپنے ثقافتی ورثے کے تحفظ اور اسے برقرار رکھنے کے لیے اپنی توجہ اور لگن پر فخر ہے۔ بھارت کےایک ہزار سے زیادہ عجائب گھر نہ صرف اس ثقافتی ورثے کی نمائش اور تحفظ میں اہم کردار ادا کرتے ہیں بلکہ آنے والی نسلوں کو بھی تعلیم دیتے ہیں۔‘‘
مرکزی وزیر نے مزید کہا،’’گزشتہ 7 سالوں میں ڈیجیٹل، آگمینٹڈ ریئلٹی اور ورچوئل رئیلٹی جیسی جدید ٹیکنالوجیز کا فائدہ اٹھاتے ہوئے دلکش نمائشوں اور مواد کے ساتھ نئے عجائب گھروں کی تعمیر پر نئی توجہ مرکوز کی گئی ہے۔ ہم نے موجودہ عجائب گھروں کو اپ گریڈ کرنے میں بھی نمایاں سرمایہ کاری کی ہے تاکہ وہ نئی نسل کے لیےبھی مسلسل اہمیت کا حامل رہیں‘‘۔
فن تعمیر اور فنکشنل ضروریات،بندو بست، مجموعے ، اور، تعلیم اور سامعین کی مشغولیت یہ چار وسیع موضوعات اس آن لائن سربراہی اجلاس میں شامل ہوں گے۔
سربراہ اجلاس میں شریک ہونے کے لئے درج ذیل لنک پر جائیں:
https://www.reimaginingmuseumsinindia.com/
وزیراعظم کا دفتر
وزیر اعظم نے ڈاکٹر رام منوہر لوہیا کو ان کے یوم پیدائش پر خراج عقیدت پیش کیا
وزیر اعظم جناب نریندر مودی نے ڈاکٹر رام منوہر لوہیا کو ان کے یوم پیدائش پر خراج عقیدت پیش کیا ہے۔
ایک ٹویٹ میں، وزیر اعظم نے کہا:
’’ڈاکٹر رام منوہر لوہیا جی کو ان کے یوم پیدائش پر یاد کرتے ہوئے۔ وہ ایک بلند پایہ دانشور اور عظیم مفکر تھے جنہوں نے ہندوستان کی جدوجہد آزادی میں بہت زیادہ تعاون کیا اور بعد میں ایک فداکار رہنما ہونےکے ساتھ ساتھ رکن پارلیمنٹ بھی رہے۔ ہم ایک مضبوط بھارت کے لیے ان کے وژن کو پورا کرنے کے لیے سخت محنت کر رہے ہیں۔ ‘‘
قومی مالیاتی رپورٹنگ اتھارٹی
این ایف آر اے نے بیمہ معاہدات کے لئے اے ایس 117 برائے احستاب کے موضوع پر بیمہ صنعت سے گفت وشنید کی
قومی مالی رپورٹنگ اتھارٹی  کی ایگزیکیٹو باڈی مجلس عاملہ نے آئی این ڈی ، اے ایس 117 کے ذریعہ مجوزہ تبدیلیوں پر تبادلہ خیال کی غرض سے گزشتہ روز زندگی بیمہ صنعت کے اراکین سے گفت وشنید کی، جس کا مقصد یہ تھا کہ بیمہ معاہدات کے لئے احستاب کے عمل کو ممکن بنایا جاسکے۔ آئی آر ڈی اے آئی کے نمائندگان نے بھی اس میں شرکت کی۔
آئی این ڈی اے ایس 117 آئی ایف آر ایس 17 کے اعلی ترین عمدگی کے حامل عالمی معیارات پر منحصر ہے۔ آئی ایف آر ایس فاؤ نڈیشن کے بین الاقوامی احستاب معیارات بورڈ کے ذریعہ جاری کیا جاتا ہے۔ آئی ایف آر ایس 17 ، جس نے اصلاً مئی 2017 میں اسے جاری کیا تھا، وہ یکم جنوری 2023 سے نافذ العمل ہو چکا ہے۔ توقع کی جاتی ہے کہ اس سے سرمایہ کاران اور دیگر متعلقہ ادارے بیمہ کرنے والے ادارے کو لاحق خطرات اور خدشات منفعت اور مالی پوزیشن کی بہتر تفہیم پر قادر ہو سکیں گے۔
این ایف آر اے 117 آئی این ڈی اے ایس کے لئے آئی سی اے آئی کی 2018 سے کیے گئے عوامی مشاورت کے نتائج کے ساتھ تجویز موصول ہوئی۔ کئی زندگی بیمہ اداروں نے آئی سی اے آئی کے جاری کئے گئے مسودہ پر اپنے تبصرے پیش کیے تھے۔ آئی این ڈی اے ایس 117 کو خاص طور پر بیمہ اداروں کے بیمہ اور سرمایہ کاری کے معاہدوں کی منفرد خصوصیات کو حاصل کرنے کے لیے وضع کیا گیا ہے اور بیمہ اداروں کے مالی بیانات میں پیمائش، پیشکش اور انکشافات میں ایک مثالی تبدیلی کو بھی متعارف کرایا گیا ہے۔
این ایف آر اے کےصدر نشیں ڈاکٹر اجے بھوشن پانڈے نے عالمی معیشت میں بیمہ صنعت کے مرکزی کردار پر زور دیا۔ انہوں نے کہا کہ آئی اے ایس بی کے مطالعہ کی بنیاد پر صنعت کے ذریعہ اور بین الاقوامی معیارات اور بہترین طریقوں کے ساتھ ان کے ہم آہنگی کے متوقع فوائد، 13 ٹریلین امریکی ڈالر کے اثاثوں کے ساتھ، 2015 میں درج کمپنیوں کے کل اثاثوں کا 12 فیصد بیمہ کنندگان پر مشتمل ہے۔
ثمر آور بات چیت ہوئی، جس میں آئی آر ڈی اے آئی کے نمائندوں اور لائف انشورنس انڈسٹری کے ممبران نے مجوزہ آئی این ڈی اے ایس 117 کی پیچیدگیوں اور وسیع مشاورت، صلاحیت کی تعمیر اور علم کے اشتراک کی کوششوں کے بارے میں قیمتی بصیرت فراہم کی، جو تبدیلی کو سنبھالنے کے لیے پیشہ ور افراد  تیاری اور کمپنیوں کو لیس کرنے کے لیے کی جا رہی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-1999
(Visitor Counter : 76
کابینہ
مرکزی کابینہ نے مواصلات کی خدمات دستیاب کرانے والے شعبے کو درپیش مالی دشواریاں کم کرنے کی تجویز کو منظوری دے دی
وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں مواصلاتی خدمات فراہم کرنے والے شعبے کو درپیش مالی دشواریاں کم کرنے کی تجویز کو منظوری دے دی گئی۔
اس سلسلے میں محکمہ مواصلات کی جانب سے مواصلاتی خدمات فراہم کار  اداروں کو اسپیکٹرم کی نیلامی کی رقم کی ادائیگی کا ایک متبادل پیش کیا جائے گا، جس کے تحت وہ نیلامی کی رقم کی قسط کی ادائیگی یا تو ایک برس یا دونوں برسوں کےلیے ایک مشت کرسکیں گے۔ واضح ہو کہ ان دونوں قسطوں کی ادائیگی کی واجب الادا کی تاریخیں دو ہزار بیس-اکیس اور دوہزار اکیس-بائیس ہیں۔ اس تبدیلی کے بعد باقی ماندہ قسطوں کی ادائیگی مساوی تعداد میں کی جاسکے گی۔ تاہم اسپیکٹرم کی قیمت پرمقررہ سود کی وصولی میں کوئی تبدیلی نہیں ہوگی، تاکہ این پی وی کو محفوظ رکھا جاسکے۔
واضح ہو کہ نیلام کی رقم کی قسط کی تبدیلی سے ٹی ایس پی اداروں کو درپیش نقدی کے بہاؤ سے قدر راحت حاصل ہوسکے گی اور قانونی ادائیگیاں اور بینک کے قرضوں پر سود کی قرض کی ادائیگی باآسانی کی جاسکے گی۔ یاد رہے کہ اس فیصلے سے ٹی ایس پی اداروں کی مالیاتی صحت میں بہتری پیدا ہوگی اور صارفین کو معیاری خدمات فراہم کرائی جاسکیں گی۔
اسپیکٹرم کے نیلام کے رقم کی ادائیگی کی دو برس کی مساوی قسطوں میں ادائیگی کے فیصلے پر عمل آوری آئندہ 15 دنوں کے اندر کی جائے گی۔ علاوہ ازیں لائسنس میں ترمیم بھی عزت مآب وزیر مواصلات کی منظوری سے جلد از جلد کی جائے گی۔
۔۔۔۔۔۔۔۔۔۔۔
م ن ۔س ش۔ ت ع۔
U-5267
(
صحت اور خاندانی بہبود کی وزارت
کووڈ-19 اپڈیٹ
ملک گیر ٹیکہ کاری مہم کے تحت اب تک186.30 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد11,191ہے
زیر علاج مریضوں کی شرح فی الحال0.03 فیصد ہے
شفایابی کی شرح فی الحال98.76 فیصد ہے
گذشتہ 24 گھنٹوں کے دوران810مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر4,25,07,038 ہوگئی ہے
گزشتہ 24 گھنٹے میں949نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 83.11کروڑ ٹیسٹ کئے جاچکے ہیں؛ گذشتہ 24 گھنٹوں میں3,67,213 ٹیسٹ کئے گئے
بھاری صنعتوں کی وزارت
آسام میں پیپرملز کا احیأ
نئی دہلی،9جولائی : بھاری صنعتوں اور کاروباری امورکے مرکزی وزیرجناب اروند گنپت ساونت نے لوک سبھامیں ایک سوال کے تحریری جواب میں بتایاکہ آسام میں ہندوستان پیپرکارپوریشن لمیٹڈ کے چاہرپیپرملز پنچ گرام اورناگاوں پیپرمل جاگی روڈ بندپڑے ہیں ۔
نیشنل کمپنی لأ ٹریبونل  نے اپنے حکم نامے مورخہ 13جون ،2018کے تحت ایچ پی سی کے خلاف انسالونسی بینک رپٹسی کوڈ  کے تحت کارپوریٹ انسالونسی ریزولیوشن پروسیڈنگس شروع کرنے کی ہدایت کی تھی ۔
بعدازاں آئی بی سی کی دفعات کے مطابق ایچ پی سی کابورڈ آف ڈائرکٹرمعطل کردیاگیاہے ۔ اور ایچ پی سی کے لئے ریزولوشن  کمیٹی آٖف کریڈیٹرس قائم کردی گئی ہیں ۔ ایچ پی سی کے چیئرمین اور منیجنگ ڈائرکٹرنے نیشنل کمپنی لأ اپیلٹ ٹریبونل میں 13جون ،2018کے مذکورہ بالاحکم نامے کے خلاف ایک اپیل داخل کی تھی ،اپیلٹ ٹریبونل نے اپنے حکم نامے مورخہ 8جنوری ، 2019کو یہ اپیل خارج کردی تھی ۔
این سی ایل ٹی نے 2مئی ،2019کو اس معاملے کی سماعت کے دوران ایچ پی سی کو ختم کئے جانے کا حکم نامہ جاری کردیاتھا۔
وزیراعظم کا دفتر
وزیراعظم نریندرمودی نے بہاردِوس پر بہار کے عوام کو مبارکباددی
وزیراعظم جناب نریندرمودی نے بہار دوس کے موقع پر بہار کے عوام کو مبارکباددی ہے۔
ایک ٹویٹ میں وزیر اعظم نے کہا کہ بہار کے سبھی بھائیوں اور بہنوں کو بہار دوس کی دلی مبارکباد ! میری تمنا ہے کہ تاریخی اور ثقافتی وراثت سے مالامال یہ ریاست ترقی کے نئے ریکارڈ قائم کرتی رہے۔
ریلوے کی وزارت
این آر ٹی آئی کو گذشتہ 7 سالوں میں ریلوے کے ذریعہ اٹھائے اقدامات بائیو ٹوائلٹ ، ریل بجلی ، انفرا اپ گریڈیشن وغیرہ جیسے معاملات پر تحقیق کرنی چاہئے۔ - جناب پیوش گوئل
ریلوے کے تحت تمام تربیتی اداروں کو این آر ٹی آئی کی ایک ہی انتظامیہ کی چھت کے نیچے آنا چاہئے - جناب گوئل
3 سالوں میں ، این آر ٹی آئی تعلیم کا ایک علمی ادارہ بن کر ابھرا ہے اور اس کے تعلیمی ڈھانچے کو مزید تقویت پہنچانے کے لئے تمام تر کوششیں کی جانی چاہئیں: جناب گوئل
وزیر برائے ریلوے اور تجارت و صنعت اور صارفین سے متعلق امور ، فوڈ اینڈ پبلک ڈسٹری بیوشن جناب پیوش گوئیل نے نیشنل ریل اینڈ ٹرانسپورٹیشن انسٹی ٹیوٹ کی پیشرفت کا جائزہ لیا
نئی دہلی، 31مئی 2021/وزیر برائے ریلوے اور تجارت و صنعت اور صارفین کے امور ،خوراک اور عوامی تقسیم جناب پیوش گوئل نے ’’نیشنل ریل اینڈ ٹرانسپورٹیشن انسٹی ٹیوٹ کی ترقی کا جائزہ لیتے ہوئے کہا ، ‘‘این آر ٹی آئی کو اب گذشتہ 7 سالوں میں ریلوے کے ذریعہ اٹھائے گئے اقدامات بائیو ٹوائلٹ ، ریل برق کاری ، انفرا اپ گریڈیشن وغیرہ جیسےامورپر تحقیق کرنی چاہئے۔
وزیر موصوف نے کہا کہ ریلوے کے تحت تمام تربیتی اداروں کو این آر ٹی آئی کی ایک ہی انتظامی چھت کے نیچے آنا چاہئے۔ اس سے نہ صرف تعلیمی ان پٹس کے معیار میں بہتری آئے گی بلکہ تربیت کے معیار میں یکسانیت ، اخراجات میں کمی بھی آئے گی اور وسائل کے استعمال کو بہتر بنایا جاسکے گا۔ وزیر موصوف نے کہا کہ 3 سال کے قلیل عرصہ میں، این آر ٹی آئی تعلیم کا ایک علمی ادارہ بن کر ابھرا ہے اور اس کے تعلیمی ڈھانچے کو مزید تقویت دینے کی تمام کوششیں کی جانی چاہئیں۔
واضح رہے کہ این آر ٹی آئی اعلی تعلیم ، ریل اور ٹرانسپورٹ ٹکنالوجی اور انتظامیہ میں جدید تحقیق پر توجہ دینے کے ذریعہ نئی صلاحیتوں کو فروغ دینے کے لئے مطالعہ کا اعلی درجے کے عالمی معیاری ادارہ بننے کی راہ پر گامزن ہے۔ این آر ٹی آئی کا مقصد بین موضوعاتی مراکز برائے ایکسی لینس تیار کرنا ہے جو نقل و حمل کے شعبے میں تحقیق اور تعلیم کے فروغ کے لئے باہمی تعاون کے ساتھ کام کرے گا۔ نصاب ، تحقیقاتی منصوبوں اور ایگزیکٹو تعلیمی پروگراموں کی ترقی کے لئے باہمی تعاون کے لئے ادارہ جاتی شراکت داری کے ذریعہ دنیا بھر کے سرکردہ عالمی اداروں سے بہترین مہارت حاصل کرنے پر این آر ٹی آئی کی حکمت عملی مرتکز ہے۔ این آر ٹی آئی لاجسٹک ، ٹرانسپورٹ اور مینجمنٹ کے تمام پہلوؤں میں کٹنگ ایج گریجویٹ اور ماسٹرز پروگرام چلا رہا ہے۔
این آر ٹی آئی ریلوے اور نقل و حمل کے شعبے میں موجودہ صلاحیتوں کے پیشہ ورانہ ترقی میں بھی مدد فراہم کررہا ہے۔
ش ح۔ ش ت۔ج
Uno-5026
(Visitor Counter : 111
سائنس اور ٹیکنالوجی کی وزارت
سی ایس آئی آر - سی ایم ای آر آئی نے ’ انٹگریٹڈ میونسپل سالڈ ویسٹ مینجمنٹ-زیرو ویسٹ سالیوشن‘ کے موضوع پر ہنر مندی پروگرام کا انعقاد کیا
ادارے نے میونسپل کارپویشن کے ٹھوس کچرے کے میکنیکل علیحدگی اور بایو ڈیگریڈیبل کچرے کے نمٹارے کی تکنیک تیار کی
نئی دہلی،18؍مار چ : سی ایس آئی آر - سینٹر میکنیکل انجینئرنگ ریسرچ انسٹی ٹیوٹ درگا پور نے 16 مارچ 2020 سے ’ انٹگریٹڈ میونسپل سالڈ ویسٹ مینجمنٹ-زیرو ویسٹ سالیوشن‘ کے موضوع پر تین روزہ رہائشی تربیتی پروگرام کا انعقاد کیا،جس میں شہری آبی سپلائی اور صاف صفائی کی خدمات کے مشاورتی نیٹ ورک  بہار کے طلباء اور حکام سمیت 25 لوگوں نے حصہ لیا۔
اختتام پذیر سیشن میں پروفیسر  ہریش ہیرانی ڈائریکٹر سی ایس آئی آر - سی این ای آ ر آئی نے کہا کہ ہمارے سماج میں لوگ سودیشی طور سے ترقی یافتہ لوگوں کی بجائے درآمداتی تکنیک پر زیادہ بھروسہ کرتے ہیں۔ انہوں نے کہا کہ سی ایس آئی آر - سی ایم ای آر آئی سودیشی تکنیک کو تیار کرنے کے لئے کڑی محنت کر ر ہا ہے۔ ادارہ صلاحیت سازی کے پروگراموں کے توسط سے عام لوگوں کے درمیان ان تکنیکوں کے بارے میں بیداری میں اضافہ کرنے اور معلومات میں اصلاح لانے کے لئے بھی اپنی کوششیں فراہم کر رہا ہے۔
پروفیسر ہیرانی نے یہ بھی کہا کہ ہمارا ملک ہر سال بڑی مقدار میں کچرا پیدا کرتا ہے، جو محدود زمین کی ایک بڑی مقدار میں ہوتا ہے اور یہ ماحولیاتی آلودگی کو بڑھاوا دینے میں تعاون کرتا ہے۔ رفتہ رفتہ آبادی کے بڑھنے سے مسئلہ بد سے بد تر ہوتا جا رہا ہے، اس صورت حال سے سائنسی طور سے نمٹنے کے لئے ادارے نے متحدہ میونسپل ٹھوس کچرا نظم کے لئے ایک انوکھی تکنیک ڈیزائن اور تیار کی ہے۔ اس ترقی یافتہ تکنیک میں میونسپل کارپوریشن کے ذریعہ جمع کردہ ٹھوس کچرے کی میکنیکل بنیاد پر علیحدگی ،باغیچے کے کچرے اور غیر بایو ڈی گریڈیبل اکثریتی کچرے سمیت ہر طرح کے بایو ڈی گریڈیبل کچرے کو بغیر چھوئے اور نمٹارے کی مشق اس میں شامل ہے۔ رہائشی احاطے سے پیدا ہوئے روزانہ کے کچرے کو ماحولیات کے مطابق ترمیم کیا جا رہا ہے، تاکہ نئی لینڈ فل نہ تیار ہو۔ اس طرح کی نمٹارے کی تکنیک کووڈ – 19 وائرس کے پھیلاؤ سمیت دوسرے بیماری پیدا کرنے والے اسباب کے سلسلے کو توڑنے میں بہت سود مند ہے۔ اس کے علاوہ یہ ترقی یافتہ تکنیک عمل آوری اور رکھ رکھاؤ میں بھی بے حد آسان ہے۔ ساتھ ہی توانائی کی ضرورت کے تناظر میں بھی بے حد کفایتی ہے۔ سی ایس آر - سی ایم ای آر آئی ہمیشہ ہر ممکن طریقے سے بہت چھوٹے ، چھوٹے اور درمیانی درجے کی صنعت کی مدد کرے گا۔
حصہ لینے والے طلباء نے اس طرح کے پروگرام کے انعقاد کے لئے ادارے کے تئیں اپنی ممونیت کا اظہار کیا، کیونکہ اس شعبے میں کافی کام کرنے کی ضرورت ہے۔ سی ایس آئی آر - سی ایم ای آر آئی انٹیگریٹڈ ویسٹ مینجمنٹ پروسس سسٹم کے کام کاج کو زمینی سطح پر دیکھ کر طلباء حیرت زدہ رہ گئے۔ انہوں نے یہ بھی ساجھا کیا کہ کچرے کے نظم میں ہنر مند ، مین پاور کی کمی کی وجہ سے اس شعبے میں نوکری اور کاروبار کے مواقع کے زبردست امکانات ہیں۔ انہوں نے اس سمت میں بھی ہنر مندی کے لئے پہل کرنے کی گزار ش کی۔
پروفیسر ہیرانی نے مذکورہ صلاحیت سازی کے پروگرام میں حصہ لینے والے طلباء کو سرٹیفکٹ بھی سونپے اور سی ایس آئی آر - سی ایم ای آر آئی کی طرف سے آئندہ بھی تعاون کی یقین دہانی کرائی۔
۔۔۔۔۔۔۔۔۔۔۔۔۔۔۔۔۔۔

U-2765
(Visitor Counter : 121
سائنس اور ٹیکنالوجی کی وزارت
تحقیق کی قومی لیباریٹریوں اور نیورسٹیوں میں کووڈ کے ٹسٹنگ سینٹروں  کی صلاحیتوں میں اضافہ
ملک بھر میں سرکاری اداروں میں کووڈ-19 کے نمونوں کی جانچ کی صلاحیت بڑھانے کے لئے ہب اینڈ اسپوک ماڈل یعنی کووڈ ٹسٹنگ سینٹروں میں سٹی ریجنل کلسٹر قائم کئے گئے ہیں، تاکہ ملک بھر میں ٹسٹنگ کی صلاحیت میں نہ صرف اضافہ کیا جاسکے، بلکہ اس کی رسائی کو بھی بڑھایا جاسکے۔ان انسٹی ٹیوٹ اور لیباریٹریوں میں نمونوں کو جمع کرنے، ان سے نمٹنے، ان کی پروسیسنگ سہولت اور ٹسٹنگ کی صلاحیت موجود ہے اور یہاں مہارت بھی ہے اور یہ انسٹی ٹیوٹ اور لیباریٹریاں ہب کے طور پر کام کرتی ہیں اور وہ بہت سےایسی لیباریٹریوں کو شامل کرتی ہیں جہاں آر ٹی –پی سی آر مشینیں ہیں اور ضروری افرادی قوت ہے۔
یہ ہبس سرکاری لیباریٹریاں ہیں، جنہیں آئی سی ایم آر رہنما خطوط کے مطابق متعلقہ وزارتوں، محکموںکے ذریعہ منظور کیاگیا ہے۔اب تک 19 سٹی ، ریجنل کلسٹرس بنگلور، دلی این سی آر، حیدر آباد، ترواننتھا پورم، چنڈی گڑھ، موہالی، بھونیشور، ناگپور، پنے، ممبئی، لکھنؤ، چنئی ، کولکاتا، شمال مشرقی خطہ، جموں وکشمیر، احمد آباد، مدھیہ پردیش، راجستھان، بنارس، پالم پور اور دلی سٹی میں قائم کیاگیا ہے۔
تقریباً 100 انسٹی ٹیوشن کو شامل کیاگیا ہے۔ اور 1لاکھ 60 ہزار سے زیادہ نمونوں کی جانچ کی گئی ہے۔ آئی سی ایم آر نے 7ڈی بی ٹی خود مختار اداروں کو منظوری دی ہے اور یہ ادارے کووڈ-19کی تشخیص کے لئے ٹسٹنگ کررہے ہیں۔
وہ متعلقہ شہروں اور خطوں میں ہب کے طور پر بھی کام کاج کررہے ہیں اور دیگر اہم مرکزی اور ریاستی سرکاروں کے اداروں کے ساتھ تال میل بھی کررہے ہیں۔ اس کے علاوہ وہ ٹسٹنگ کے لئے نمونے حاصل کرنے کے سلسلے میں متعلقہ ریاستی سرکاروں کے ساتھ مل کر کام کررہے ہیں اور ان ٹسٹ کے نتائج پر آئی سی ایم آر کو روزانہ رپورٹ کررہے ہیں۔ تقریباً 4 ہفتوں میں اجتماعی طور پر ان کلسٹرس نے 170000 ٹسٹ کئے ہیں۔ ان کلسٹروں کی تعداد اگلے چار ہفتوں میں تقریباً 50 ہوجائے گی اور یہ ملک کے دور دراز علاقوں تک پہنچ جائیں گے۔
...............................................................
م ن، ح ا، ع ر
U-2912
(Visitor Counter : 168
وزیراعظم کا دفتر
وزیر اعظم نے شری بالا صاحب ٹھاکرے کو ان کی جینتی پر خراج عقیدت پیش کیا
نئی دہلی:23 جنوری،2022۔وزیر اعظم جناب نریندر مودی نے شری بالا صاحب ٹھاکرے کو ان کی جینتی  پر خراج عقیدت پیش کیا ہے۔
ایک ٹویٹ میں وزیر اعظم نے کہا؛
‘‘میں شری بالاصاحب ٹھاکرے کو ان کی جینتی پر خراج عقیدت پیش کرتا ہوں۔ انہیں ہمیشہ ایک غیرمعمولی لیڈر کے طور پر یاد رکھا جائے گا جو ہمیشہ لوگوں کے ساتھ کھڑے رہے’’۔
-----------------------
ش ح۔م ع۔ ع ن
U NO: 653
(
نوجوانوں کے امور اور کھیل کود کی وزارت
حکومت آئی جے ایف گرانڈ سلیم 2020 مقابلے کے لئے ہنگری کا دورہ کرنے والی 6 رکنی بھارتی جوڈو ٹیم کے مکمل اخراجات برداشت کرے گی
نئی دہلی، 11 اکتوبر 2020: بھارتی جوڈو ٹیم کے پانچ کھلاڑی اس ماہ 23 سے 26 تاریخ کے دوران بڈاپیسٹ، ہنگری میں منعقد ہونے والی بین الاقوامی جوڈو فیڈریشن  کی ایک تقریب – گرانڈ سلیم 2020 مقابلے میں شرکت کریں گے۔
پانچ جوڈو کھلاڑی، جن میں دو خواتین اور تین مرد کھلاڑی شامل ہیں، اس مقابلے میں حصہ لینے کے لئے 19 تاریخ کو روانہ ہوں گے۔ انہیں ہنگری پہنچنے پر کم از کم دو کووِڈ۔19 منفی افرادی طبی سرٹیفکیٹ  پیش کرنے ہوں گے۔
خواتین کی ٹیم میں منی پور کی 25 سالہ سشیلا دیوی  اور دہلی کی 22 سالہ تولیکا من  شامل ہیں۔ مردوں کی ٹیم میں سابق اولمپئن 28 سالہ اوتار سنگھ ، ٹی او پی ایس ڈیولپمنٹل گروپ کے پنجاب کے اتھلیٹ جسلین سنگھ سینی  اور 24 سالہ وجے یادو  شامل ہیں۔ یہ پانچ کھلاڑی کوچ جیون شرما کے ساتھ ہنگری میں مقابلے میں حصہ لیں گے۔
جسلین نے کہا ہے کہ ’’میرا مقصد اولمپکس میں بھارت کے لئے میڈل جیتنے کا ہے اور مجھے پورا اعتماد ہے کہ میں ایسا کرنے میں کامیاب ہوں گی کیونکہ اس کے لئے میں نے بہت محنت کی ہے۔ میں اس سلسلے میں تعاون کے لئے حکومت کی بھی شکرگزار ہوں۔ اگر ہم محنت بھی کرتے ہیں لیکن حکومت کی جانب سے تعاون نہیں ملتا ہے، تو بھی ہم کچھ نہیں کر سکتے۔ اس لیے، میں حکومت کے تئیں شکرگزار ہوں کہ حکومت ہمارے دورے کے اخراجات برداشت کر رہی ہے۔‘‘
ان کھلاڑیوں کا انتخاب عالمی درجہ بندی کی بنیاد پر کیا گیا ہے اور اگلے سال تک ملتوی کردیے گئے ٹوکیو اولمپک گیمز میں ان کے کوالیفائی کرنے کی بہت امیدیں ہیں۔ یہ سینئر نیشنل رینکنگ چیمپئن شپ کے بھی سب سے بہترین کھلاڑی ہیں۔ خواتین میں، سشیلا دیوی 41ویں مقام کے ساتھ اعلیٰ درجے پر فائز ہیں اور 833 اولمپک کوالیفکیشن پوانٹس کی حامل ہیں، جبکہ مردوں کے زمرے میں جسلین 56ویں مقام کے ساتھ سب سے اعلیٰ درجے پرفائز ہیں اور وہ 854 اولمپک کوالیفکیشن پوائنٹس کے حامل ہیں۔
بڈاپیسٹ، ہنگری میں منعقد ہونے والی آئی جے ایف تقریب میں 81 ممالک کے 654 کھلاڑی حصہ لینے والے ہیں۔